Multaj eventoj okazis dum tiu ĉi renkontiĝo, inkluzive de jarfina festo, koncertoj, festoj kaj konferencoj. Ankaŭ ekskursoj ne mankis, kiel tiuj al Oranienburg kaj Berlino.
#000000
Raportu ilian sperton donante pli da informoj sube. Bonan legadon!
#000002
JES, bunta kaj riĉa semajno, kun ĉia tipoj de agadoj, je ĉiuj horoj de la tago. La tago, ĝuste ni parolu pri ĝi, ĉar la taga programo estis almenaŭ same interesa kaj varia kiel sia malhela analogo : la nokto. La aktivaĵoj kutime komenciĝis je la 9:15 kaj poste daŭris dum la tuta tago ĝis la vespero: prelegoj, atelieroj, debatoj, eksteraj agadoj, filmprojekcioj, muzikaj kaj danclecionoj... Vere estis io por ĉiuj gustoj, kaj eĉ estis ofte malfacile por mi elekti inter ĉiuj agadoj.
#000003
En la kultura flanko, ekzemple, mi havis la plezuron partopreni en teatra malkovra enkonduko, kaj ankaŭ en la unua el serio de improvizaj teatraj atelieroj (gvidataj de Brandon Sowers), kies plej konsekvenculoj prezentis etan spektaklon dum la Internacia Vespero.
#000004
Ankaŭ la muzikarto estis bone reprezentita (kaj ne nur kun pluraj koncertoj ĉiunokte!), ĉar la muzikistoj inter ni, inkluzive de kelkaj koncertistoj, kiel membroj de Kajto kaj ĴeLe, havis la ŝancon partopreni atelieron, organizitan de Tomio el La Perdita Generacio, kaj lernu ludi kelkajn kantojn de tiu fama bando. Kaj tio estas sen forgesi la JES-orkestreto, gvidata de Gavan Fantom, kiu ofertis al muzikistoj de ĉiuj niveloj la ŝancon ludi kune en diversaj stiloj.
#000006
La JES-orkestreto praktikas (Bildo: Sx D)
#000008
Por muzikamantoj, kiuj ne scipovas ludi instrumentojn, estis ankaŭ la ebleco almenaŭ lerni danci. Idéal Gabalda proponis plurajn folklorajn dancojn. Ili aspektas tre simplaj, sed ne estis, kredu min! Sed kredu min precipe kiam mi diras, ke ni multe amuziĝis, kaj almenaŭ iom ekzerciĝis por la folka balo kun Kajto, dum la Silvestra vespero.
#000009
Fizikaj aktivadoj okazis ankaŭ ekstere, meze de la naturo, kiel geokaŝumada ekskurso (kiu, mi konfesas, iĝis simpla arbara promenado por multaj el ni) aŭ la fama novjara naĝado, en la apuda lago. Eĉ se mi ne vere dormis dum ĉi tiu silvestra nokto, mi povas certigi vin, ke ĝi bone vekas vin!
#000010
“Trezoro” troviĝita (Bildo: Dawid K)
#000011
Kaj ankoraŭ alia (Bildo: Snehaja)
#000013
Arbara promenado (geokaŝumado sed ne nur)
#000014
Kompreneble, mi devas ankaŭ mencii la multnombrajn prelegojn. Prezentoj, de TEJO ekzemple, aŭ (de aspektoj de) la itala kulturo. (La senvorta komunikado de italoj, la grandaj gastronomiaj diferencoj laŭ la regionoj, informoj pri la IJK 2023) Prezento pri Dreg-arto de Demlin (sekvita de praktikaj atelieroj kaj vespera prezentado), pri karavanoj de BEMI, pri la rilato inter la usona Esperanto-movado kaj sciencfikcio de la 1940-aj jaroj. Konferenco gvidata de Brandon Sowers kaj kiun mi persone trovis ege interesa.
#000015
Prezento pri la antikva egipta lingvo, mallonga kurso por lerni la ukrainan cirilan alfabeton, aŭ enkonduko al fonetiko, estis multe por lerni kaj malkovri!
#000018
Ankoraŭ okazis debatoj kaj diskutrondoj, ekzemple, pri la danĝero de maltoleremo kaj ekstremdekstraj movadoj, aŭ grupaj pripensoj pri kiel efike antaŭenigi la Esperanto-movadon hodiaŭ.
#000019
Fine, estis la eblo ripozi (aŭ ne) posttagmeze kun la spektado de filmo, tradukita aŭ subtekstigita al Esperanto. Estis ofertata vasta elekto de filmoj de diversaj ĝenroj, naciecoj kaj epokoj (kaj kvalitoj...): de la dokumenta animacia filmo Pino: Hazarda vivo de anarkiisto (Pino: Vita accidentale di un anarchico, Claudia Cipriani) ĝis ‘’la plej bona malbona filmo’’ La ĉambro ( The Room, Tommy Wiseau) pasante tra la muzikalo June kaj Kune...
#000020
Kaj kun ĉio tio, kaj multe pli!, ni ankoraŭ trovis tempon renkonti unu la alian, ludi, kaj simple amuziĝi, sen neniam enuiĝi!
#000023
Plena programo... (Bildo: André Müller)
#000024
...sed ankoraŭ tempo por simple amuziĝi (Bildo: Daniela)
#000025
Unu el la tagoj de tiu ĉi festivalo estis rezervita nur por ekskursoj kaj ni kvar elektis iri aventuron kaj viziti Berlinon.
#000026
Do ni prenis kun aliaj partoprenantoj la buson kaj la regionan trajnon antaŭ ol atingi la Brandenburgan Pordegon. Ĝuste antaŭ ĉi tiu monumento ni faris nian unuan halton. Unu el la partoprenantoj volonte iĝis nia ĉiĉerono kaj refreŝigis nian memoron pri la situacio de Berlino komence de la Malvarma Milito.
#000027
Ni tiam daŭrigis nian vojaĝon piede.
#000028
Kompreneble, ni pasis antaŭ la Bundestag, la malsupra ĉambro de la germana parlamento, ĉar ĝi estas ideale situanta rilate al la Brandenburga Pordego. Ni provis viziti ĝin, vane ĉar estus necese rezervi. Do ni daŭrigis nian promenadon tra Berlino, al Alexanderplatz kiu estis nia fina celo.
#000029
Survoje, ni preterpasis Unter den linden (la Elizeaj kampoj de Berlino) apud la aleo kiu kunigas ĉiujn historiajn muzeojn kaj la muzeoplaco. En ĉi tiu sama strato, ni vidis ankaŭ la nacian operejon.
#000030
Posttagmeze, ni iris vidi sekcion de la Berlina muro, nun perceptita kiel artaĵo ĉar ĝi estas tute pentrita. Tiu ĉi angulo de Berlino estas aparte turisma kaj ni promenis laŭ la muro ĝis ni atingis la Berlin-Orientan stacidomon, kie ni denove prenis la trajnon.
#000031
Kiam ni alvenis en Oranienbourg, ni ĉiuj iris trinki en kafejon atendante la lastan aŭtobuson, kiu rekondukos nin al la JES-ejo Lowenberg.
#000032
Fine, ni dividos kun vi nian ĝeneralan senton pri ĉi tiu urbo. La urbo estas trempita en historio kaj ofertas vastan elekton de kulturaj ekskursoj. Krome, la nokta vivo devas esti aparte riĉa tie. Ne estas dubo pri tio. Aliflanke, ĉiuj el ni kvar estis pli skeptikaj pri la arkitekturo. Proporcie al la grandeco de la grandurbo, ekzistas tre malmultaj konstruaĵoj de antaŭ la 1950-aj jaroj.
#000033
Se, kiam vi malkovras metropolon, estas postmilitaj konstruaĵoj, kiujn vi serĉas, tiam vi estos en la paradizo en Berlino. Aliflanke, se vi havas guston por ajna tipo de pli frua arkitekturo, tiam ne Berlinon ni rekomendus vin viziti unue.
#000034
Nun dependas de vi formi vian propran opinion kaj la plej bona afero estus pasigi kelkajn tagojn en Berlino!
#000035
Riĉa vespera programo. Okazis multe da koncerto, interŝanĝo, spektaklo, diskuto... kaj manĝaĵo.
#000036
Unua vespero: renkontiĝo inter ĉiuj partoprenantojLa unua vespero permesis al kelkaj revidi unu la aliajn, kaj al aliaj renkontiĝi. Sufiĉe mojosa momento de konversacio. Niaflanke ni faris longan vojaĝon kaj alvenis malfrue, do ni restis nur malmulte da tempo.
#000037
Post belaj tagoj, ni povis ĝui plurajn koncertojn organizitajn vespere: LPG, Jonny M sed ankaŭ Gijom, Kajto. Multe da dancado, ĝojo kaj kantado tiujn vesperojn (kiel ĉiuvespere).
#000038
Unu vespero estis dediĉita al la “Trinkomanĝonokto“. Ĉiu persono povis reprezenti sian landon prezentante manĝaĵojn aŭ trinkaĵojn el sia lando. Alia ŝanco por kunhavi kaj lerni. Ni bone manĝis kaj bone trinkis. Estis tre rekompenca vespero.
#000039
La lasta vespero estis rezervita por “Internacia vespero“. Multaj kantis kantojn el sia lando.
#000040
Paralele al la granda salono estis pli malgranda salono: la “Gufujo“. Ludoj, malgranda koncerto, prezentado kaj diskuto gastis en ĉi tiu ĉambro.
#000041
Ĉio tio por diri, ke tiu vespera programo baziĝis sur interŝanĝo. Ni lernis multon, renkontis multajn homojn kaj ni antaŭĝojas la venontan renkontiĝon!
#000042
Retpoŝtadreso ne estos publikigita. Devigaj kampoj estas markitaj *
#000043
Oui, ajoutez-moi à votre liste de diffusion.
#000044
Please leave this field emptyCourriel *
Fréquence * Une fois par semaine Une fois par mois
Vérifiez votre boite de réception ou votre répertoire d’indésirables pour confirmer votre abonnement.
#000046
Vérifiez votre boite de réception ou votre répertoire d’indésirables pour confirmer votre abonnement.
#000047